Dorna Lactate, companie controlată de gigantul francez Lactalis și cea mai mare entitate din grupul care produce brandul LaDorna, a avut anul trecut o pierdere netă de un milion de lei, arată datele de la Ministerul de Finanțe.  Pierderile companiei s-au redus anul trecut de la 13 milioane de lei în anul anterior, însă cu toate acestea producătorul continuă să rămână pe minus pentru al cincilea an consecutiv.